老外當街搵「女友」 陳婉衡險被拖上車
與余思霆老友鬼鬼的陳婉衡，月前才跟對方及另一閨蜜簡淑兒到美國旅遊，昨日得悉好友的遭遇大感心痛，她接受本報訪問時說：「每次聽到呢啲都好嬲，發生喺任何一個人身上都好嬲，因為呢個係好唔應該同好無禮嘅行為！」
原來她也曾遇上類似事件，當時她只有十多歲：「有日自己一個人喺街度行，突然有個外國男人走埋嚟，年紀都幾大，問我可唔可以做佢女朋友，仲想拖我去佢架車度，當時我咩都唔諗，即刻撥開佢隻手逃走，因為如果畀佢拖咗上車，我就真係冇㗎喇！唔知之後會發生咩事，自此之後，我都唔敢自己一個人經過嗰條街，好大陰影。」